Vrou by luukse kushotel geskiet | Maroela Media
Vrou by luukse kushotel geskiet
'n Vrou is Sondag in die parkeerterrein van 'n luukse hotel in Umhlanga, KwaZulu-Natal, geskiet.
Lt.kol. Nqobile Gwala, woordvoerder van die polisie, sê beamptes is omstreeks 01:30 na die hotel ontbied. "'n 25-jarige vrou is na 'n hospitaal geneem ná sy 'n skietwond in die nek opgedoen het. Die verdagtes het in 'n wegkomvoertuig van die toneel gevlug."
Volgens Gwala is 'n saak van poging tot moord by die polisie in Durban-Noord aanhangig gemaak en 'n 25-jarige verdagte is later in hegtenis geneem.
Beamptes het ook beslag gelê op sy vuurwapen. Hy sal binnekort in die Verulam-landdroshof verskyn.
Maroela Media verneem die voorval het by The Pearls, 'n hotel en woonstelblok, plaasgevind.
Dramatiese kringtelevisiebeeldmateriaal van die voorval word op sosiale media versprei. Die vrou leun by die agterdeur van die motor in voor sy skielik terugtree en op haar rug op die grond val. Sy staan op en hardloop van die toneel af weg. Die motor draai dan skerp links om uit die parkeerterrein weg te ry.
Minister klink glo glasie by Russe toe inval begin
Ek het die video gesien. Dis absoluut skokkend. Ek verstaan net nie hoekom die man wat langs die kar staan niks gedoen het om haar te help nie – nie voor, gedurende of agterna nie. Hy het duidelik ook geskok gelyk oor wat gebeur het, maar niks meer gedoen as om net sy kop vas hou nie. Waar is die mans dan heen?? Kan mens net staan en toe kyk hoe 'n vrou helder oor dag geskiet word, en nie 'n vinger verroer nie?
Nasionale Sport van die Republiek van Suid Afrika. Geen, niemand is sy lewe meer veilig in hierdie landjie van ons nie.